Kawasan Danu Tamblingan, Désa Munduk, Kec. Banjar Buléléng kantos mangkin kantun kejaga keasriannyané. Kadi mangkin Pemkab Buléléng ngerincikang menata kawasan puniki dados taman bunga lan kupu-kupu. Objék wisata puniki pantes kalimbakang ring kawasan inucap antuk tetep nyaga kesucian danu. Paindikan punika kabligbagang ring sajroning acara Isin Gumi Radio Singaraja FM 92,0 Mhz rahina Buda 21 September 2016
Nengah Sudix, Seririt
Tiang cumpu pisan antuk rerincikan punika riantukan prasida ngawewehin genah wisata ring Buléléng. Sané banget menarik inggih punika lianan ring taman bunga taler kelaryanin taman kupu-kupu. Antuk punika ngiring samian kahanan ngicénin sokongan mangda gelis kasinahang.
Putu Karsini, Banjar
Sinah pinaka genah wisata anyar yéning Danu Tamblingan sida kalimbakang dados taman. Yukti kawasan punika wantah cocok pisan riantukan kasokong antuk alamnyané. Tunas tiang bénjangan mangda ngawigunayang tenaga saking krama wewidangan irika mangda ipun medué rasa nuénang.
Gus Arya, Lovina
Yéning taman punika sampun puput janten pacang maius becik ring perékonomian masyarakat sané wénten irika. Linan punika paindikan akomodasi mangdané taler kesayagang minekadi genah parkir para pengunjung miwah serana tiosan.(ama)
ban_Latn uzn_Latn ban_Latn ban_Latn ban_Latn jav_Latn ban_Latn